open-index/open-wikipedia-markdown huggingface dataset:
Εθνική Αγγλίας Γ (ποδόσφαιρο ανδρών)

Η **Εθνική Αγγλίας Γ** (παλαιότερα γνωστή σαν **England National Game XI** και **England Semi-Pro**) είναι η εθνική ποδοσφαιρική ομάδα της Αγγλίας για  non-league επίπεδο. Ιδρύθηκε το 1979 και σε αυτή συμμετείχαν ποδοσφαιριστές των οποίων οι ομάδες συμμετείχαν εκτός Φούτμπολ Λιγκ (Αγγλία). Σήμερα, οι ποδοσφαιριστές που επιλέγονται είναι σχεδόν όλοι επαγγελματίες από ομάδες τις Κόνφερενς Πρέμιερ.

Τα εντός έδρας παιχνίδια δίνονται σε διάφορα στάδια σε όλη τη χώρα. Η ομάδα αντιμετωπίζει σε φιλικά παιχνίδια αντίστοιχες ομάδες άλλων χωρών. Κάθε σεζόν συμμετέχει στο Four Nations Tournament μαζί με τη Σκωτία, Ουαλία και την Εθνική Γιβραλτάρ (ποδόσφαιρο ανδρών).

## Τίτλοι
* **[[The Four Nations Tournament|Four Nations Tournament]] (6)**: 1979, 1981, 1983, 2003, 2005, 2007
* **[[European Challenge Trophy]] (1)**: 2006

## Εξωτερικοί σύνδεσμοι
* 

Κατηγορία:Εθνική Αγγλίας (ποδόσφαιρο)
Λάμπης Κουιρουκίδης

Ο **Λάμπης Κουϊρουκίδης** ( 22 Οκτωβρίου 1930 - 13  Σεπτεμβρίου 2021) ήταν Έλληνας πρώην ποδοσφαιριστής, ο οποίος αγωνίστηκε στον ΠΑΟΚ την δεκαετία του 1950. 

Γεννήθηκε στους Σιταγρούς Δράμας το 1930. Αγωνίστηκε αρχικά στην ομάδα της Δόξας Δράμας. Το καλοκαίρι του 1952 υπέγραψε συμβόλαιο με την ομάδα του ΠΑΟΚ, αλλά το δελτίο του βγήκε ένα χρόνο αργότερα, καθώς η ομάδα της Δράμας αρνήθηκε να τον παραχωρήσει και ο παίκτης τιμωρήθηκε με έναν χρόνο αποκλεισμό.

Στον ΠΑΟΚ αγωνίστηκε ως επιθετικός μέχρι το 1960, σχηματίζοντας μια επιτυχημένη τριάδα επιθετικών μαζί με τον Χριστόφορο Γιεντζή και τον Λευτέρη Παπαδάκη. Σημείωσε 91 γκολ σε 161 παιχνίδια και κατέκτησε τρία Πρωταθλήματα Θεσσαλονίκης (1954, 1955 και 1956).

Απεβίωσε σε ηλικία 90 ετών στις 13 Σεπτεμβρίου 2021 .

## Παραπομπές


## Εξωτερικοί σύνδεσμοι
*Λάμπης Κουιρουκίδης, Επίσημη ιστοσελίδα ΠΑΟΚ.
* 

Κατηγορία:Ποδοσφαιριστές Δόξας Δράμας
Κατηγορία:Ποδοσφαιριστές ΠΑΟΚ
Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Δημήτρης Καραπλής

Ο **Δημήτρης Καραπλής** (γεννήθηκε το 1978) είναι Έλληνας επαγγελματίας πρώην διεθνής καλαθοσφαιριστής. Έχει ύψος 204εκ και αγωνιζόταν τόσο ως σμολ φόργουορντ όσο και ως πάουερ φόργουορντ.

## Καριέρα
Ο Δημήτρης Καραπλής έκανε τα πρώτα του μπασκετικά βήματα στον Α.Ο. Αμύντα Υμηττού.

Το 1997 πήρε μεταγραφή για τον Ολυμπιακό Πειραιώς, στον οποίο παρέμεινε για δύο χρόνια, χωρίς να καταφέρει ωστόσο να κατακτήσει κάποιο τίτλο. Είχε την τύχη να αγωνιστεί στον τελικό του ΝΒΑ-FIBA Τουρνουά OPEN, με αντίπαλο τους Σικάγο Μπουλς, την ομάδα του Μάικλ Τζόρνταν.

Το καλοκαίρι του 1999 μετεγγράφη στον Γ.Σ. Αμαρουσίου, στον οποίο παρέμεινε μέχρι το 2002. Με την ομάδα του Αμαρουσίου κατέκτησε το Κύπελλο Σαπόρτα του 2001, νικώντας στον τελικό την γαλλική Ελάν Σαλόν με 74-72.

Το 2002 μεταπήδησε στον Γ.Σ. Πανελληνίου, στον οποίο παρέμεινε για δύο χρόνια.

Τη διετία 2004-06 αγωνίστηκε στον Α.Σ. Παπάγου, ενώ την αμέσως επόμενη διετία αγωνίστηκε στον Α.Σ.Ε. Δούκα.

Από το 2008 μέχρι και το 2010, ο Δημήτρης Καραπλής αγωνίστηκε αρχικά στον Ποσειδώνα Καλαμάτας κι έπειτα στον Γ.Σ. Μεσσήνης.

Το καλοκαίρι του 2010 μετεγγράφη στον Κρόνο Αγίου Δημητρίου, στον οποίο αγωνίζεται μέχρι και σήμερα.

## Διεθνείς συμμετοχές
Ο Δημήτρης Καραπλής έχει υπάρξει μέλος της Ελληνικής Εθνικής ομάδας των Ελπίδων. 

## Τίτλοι
1 Κύπελλο Σαπόρτα: 2001

## Πηγές
* http://basketball.eurobasket.com/player/Dmitris_Karaplis/11393

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Αμύντα Υμηττού
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Αμαρουσίου
Κατηγορία:Καλαθοσφαιριστές Πανελληνίου
Κατηγορία:Καλαθοσφαιριστές Παπάγου
Κατηγορία:Καλαθοσφαιριστές Εκπαιδευτηρίων Δούκα
Κατηγορία:Καλαθοσφαιριστές Κρόνου Αγίου Δημητρίου
Κατηγορία:Σμολ φόργουορντ
Κατηγορία:Πάουερ φόργουορντ
Ανατόλι Ζουρπένκο

Ο **Ανατόλι Ζουρπένκο** (Βόλγκογκραντ, 5 Νοεμβρίου 1975 - 24 Οκτωβρίου 2022) ήταν Ρώσος -με ελληνική υπηκοότητα- πρώην καλαθοσφαιριστής. Είχε ύψος 2,10μ και αγωνιζόταν ως πάουερ φόργουορντ αλλά και ως σέντερ. Το μεγαλύτερο μέρος της καριέρας του, που διήρκεσε δεκαπέντε χρόνια, το πέρασε στην Ελλάδα αγωνιζόμενος συνολικά σε επτά ομάδες.

## Σταδιοδρομία
Αν και γεννημένος στη Ρωσία (τότε Σοβιετική Ένωση), στο Βόλγκογκραντ, ο Ζουρπένκο ήρθε στην Ελλάδα σε πολύ νεαρή ηλικία (ως παιδί) με την οικογένειά του. 

Πρώτος σταθμός της επαγγελματικής του σταδιοδρομίας ήταν ο Σπόρτιγκ τη σεζόν 1994-95. 

Υπέγραψε επαγγελματικό συμβόλαιο με τον Ολυμπιακό το 1995. Στον Ολυμπιακό παρέμεινε για τρία χρόνια, κατακτώντας μάλιστα δύο Πρωταθλήματα Ελλάδας (1996, 1997), ένα Κύπελλο Ελλάδας (1997) και μία Ευρωλίγκα (1997). Επίσης, αγωνίστηκε και στον τελικό του ΝΒΑ-FIBA Τουρνουά OPEN το 1997, έχοντας ως αντίπαλο τους Σικάγο Μπουλς του Μάικλ Τζόρνταν.

Το 1998 μεταπήδησε στον Αθλητικό Σύλλογο Παπάγου, στον οποίο παρέμεινε για ένα χρόνο.

Την περίοδο 1999-00, ο Ζουρπένκο αγωνίστηκε με τη φανέλα του Γ.Σ. Αμαρουσίου.

Τον Ιούνιο του 2000, ο Ανατόλι Ζουρπένκο υπέγραψε συμβόλαιο συνεργασίας με τον Α.Ο. Νήαρ Ηστ. Μάλιστα με τη φανέλα της ομάδας από την Καισαριανή είχε αναδειχθεί και καλύτερος μπλοκέρ του πρωταθλήματος το 2001. Στην ομάδα παρέμεινε για περίπου τρία χρόνια.

Μετά το πέρασμά του από τον Α.Ο. Νήαρ Ηστ Καισαριανής, ο Ζουρπένκο αγωνίστηκε αρχικά με τη φανέλα του Πανελληνίου τη σεζόν 2002-03 και επέστρεψε στο Σπόρτιγκ το 2003 και έμεινε μέχρι το 2005. 

Το 2005 αγωνίστηκε για πρώτη φορά στη Ρωσία για λογαριασμό της Βολζαλίν κι επέστρεψε το 2006 στην Ελλάδα για τον Ηλυσιακό τη σεζόν 2006-07, που ήταν και η τελευταία του παρουσία σε ελληνική ομάδα.

Κατά την περίοδο 2007-08 επέστρεψε στη Ρωσία για λογαριασμό της Βολζαλίν ΓΕΣ Βόλσκι, η οποία αποτέλεσε και την τελευταία ομάδα της καριέρας του, αφού αποσύρθηκε από την ενεργό δράση το 2009, σε ηλικία 34 ετών.

## Θάνατος
Απεβίωσε στις 24 Οκτωβρίου 2022, σε ηλικία 46 ετών, με την είδηση να γίνεται γνωστή από τον συμπαίκτη και φίλο του Αλεξέι Ζεβροσένκο.

## Τίτλοι

### Συλλογικοί

#### Ολυμπιακός

* Ευρωλίγκα: (1997)
* 2x Πρωταθλήματα Ελλάδας: (1996, 1997)
* Κύπελλο Ελλάδας: (1997)

### Ατομικοί

* Πρώτος στις τάπες στο Πρωτάθλημα Ελλάδας: (2001)

## Παραπομπές


## Πηγές
* http://www.tanea.gr/news/sports/article/4133630/?iid=2
* http://basketball.eurobasket.com/player/Anatoli_Zhurbenko/19889

Κατηγορία:Ρώσοι καλαθοσφαιριστές
Κατηγορία:Έλληνες καλαθοσφαιριστές
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Παπάγου
Κατηγορία:Καλαθοσφαιριστές Αμαρουσίου
Κατηγορία:Καλαθοσφαιριστές Νήαρ Ηστ
Κατηγορία:Καλαθοσφαιριστές Πανελληνίου
Κατηγορία:Καλαθοσφαιριστές Σπόρτιγκ
Κατηγορία:Καλαθοσφαιριστές Ηλυσιακού
Κατηγορία:Καλαθοσφαιριστές ρωσικών συλλόγων
Κατηγορία:Ξένοι καλαθοσφαιριστές στην Ελλάδα
Κατηγορία:Πολιτογραφημένοι πολίτες της Ελλάδας
Αλέξανδρος Ανθής

Ο **Αλέξανδρος Άνθης** (γεννημένος στις 5 Μαρτίου 1981) είναι Έλληνας πρώην διεθνής καλαθοσφαιριστής. Έχει ύψος 193εκ και αγωνιζόταν τόσο ως σούτινγκ γκαρντ όσο και ως σμολ φόργουορντ.

## Καριέρα
Ο Αλέξανδρος Άνθης υπέγραψε το πρώτο του επαγγελματικό συμβόλαιο το 1997 με τον Ολυμπιακό Πειραιώς, σε ηλικία μόλις 16 ετών. Στην ομάδα του Πειραιά παρέμεινε για ένα χρόνο χωρίς ωστόσο να καταφέρει να κατακτήσει κάποιο τίτλο.

Το καλοκαίρι του 1998 μεταπήδησε στον Παναθηναϊκό, στον οποίο και παρέμεινε για ένα χρόνο.

Το 1999 μετεγγράφη στον Ηλυσιακό, στον οποίο παρέμεινε για ένα χρόνο.

Το 2001, ο Αλέξανδρος Άνθης ταξίδεψε με προορισμό την Αμερική. Αρχικά εισήχθη στο Πανεπιστήμιο του Τέξας στο Ελ Πάσο με πλήρη αθλητική υποτροφία, με τη μπασκετική ομάδα του οποίου αγωνίστηκε στο NCAA Div.I.

Δύο χρόνια αργότερα, εισήχθη στο Πανεπιστήμιο της Σόλτ Λέικ, το "Σόλτ Λέικ Κομιούνιτι Κόλετζ" με πλήρη αθλητική υποτροφία, με τη μπασκετική ομάδα του οποίου αγωνίστηκε στο NJCAA Div. I.

Το 2004, ο Αλέξανδρος Άνθης εισήχθη στο "Μέιβιλ Στέιτ Γιουνιβέρσιτυ" με πλήρη αθλητική υποτροφία , στο οποίο παρέμεινε για περίπου ένα χρόνο, κατακτώντας τους τίτλους του MVP και του καλύτερου αμυντικού της περιφέρειας.

Μετά την ολοκλήρωση των σπουδών του στην Αμερική, ο Άνθης επέστρεψε στην Ελλάδα και αγωνίστηκε σε διάφορες ελληνικές ομάδες και συγκεκριμένα

- στο Αιγάλεω (2006-07 Α2 Εθνική Κατηγορία) σημειώνοντας άνοδο στην Α1 Εθνική Κατηγορία και διάκριση του στην καλύτερη πεντάδα πρωτοεμφανιζόμενων της κατηγορίας.

- στην Α.Λ.Φ. Αλίμου (2007-08),

- στον Α.Ε. Δόξα Λευκάδας (2008-09)

- καθώς και στον Κεραυνό Αιγαίου (2009-10).

Μετά το πέρας της αγωνιστικής περιόδου 2009-10, ο Αλέξανδρος Άνθης αποφάσισε να αποσυρθεί από την ενεργό δράση στα πρωταθλήματα των εθνικών κατηγοριών, αλλά συνέχισε να αγωνίζεται σε πρωταθλήματα τοπικών ενώσεων.

- στον Ιωνικό Νίκαιας  (2010-2011)

- στην Ηλιούπολη (2015-2016).

## Διεθνείς συμμετοχές
Από το 1995 μέχρι και το 2000, ο Αλέξανδρος Άνθης ήταν μέλος της Εθνικής Ελλάδος σε επίπεδο παίδων, εφήβων και νέων ανδρών.

## Παραπομπές

## Πηγές
* http://basketball.eurobasket.com/player/Alexandros_Anthis/19974
* http://www.eurobasket.com/Greece/basketball-League-A2_2005-2006.asp
*http://gosouth.gr/

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Κεραυνού Αιγίου
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Παναθηναϊκού
Κατηγορία:Σούτινγκ γκαρντ
Κατηγορία:Σμολ φόργουορντ
Κρότων (μυθολογία)

Ο **Κρότων** είναι ήρωας της ελληνικής μυθολογίας, επώνυμος της πόλης Κρότωνα (Κροτόνε) της σημερινής Ιταλίας.

Ο Κρότων σκοτώθηκε στην Ιταλία κατά λάθος από τον Ηρακλή και θάφτηκε εκεί. Για να τον τιμήσουν έδωσαν το όνομα του σε πόλη της Βρεττίας. Άλλη εκδοχή τον αναφέρει ιδρυτή της πόλης κι άλλη τον Μύσκελο.

## Πηγές
* Αθανασίου Αγγελόπουλου, *Νέο λεξικό της Ελληνικής μυθολογίας*, έκδοση Ελεύθερη σκέψις, 2000.

Κατηγορία:Επώνυμοι ήρωες της ελληνικής μυθολογίας
Νίκος Μίχαλος

Ο **Νίκος Μίχαλος**, γεννημένος στις 21 Μαΐου 1977, είναι Έλληνας επαγγελματίας καλαθοσφαιριστής. Έχει ύψος 192 εκατοστά και αγωνίζεται τόσο ως Point Guard όσο και ως Shooting Guard.

## Σταδιοδρομία
Ο Νίκος Μίχαλος υπέγραψε επαγγελματικό συμβόλαιο με τον Ολυμπιακό το 1997. Στην ομάδα του Πειραιά παρέμεινε για ένα χρόνο, χωρίς ωστόσο να καταφέρει να κατακτήσει κάποιο τίτλο.

Το καλοκαίρι του 1998 μετεγγράφη στον Πανιώνιο, στον οποίο αγωνίστηκε για αρκετά χρόνια. Με την ομάδα της Νέας Σμύρνης έφτασε μέχρι τα ημιτελικά του Κυπέλλου Κόρατς (1999).

Την περίοδο 2002-03 αγωνίστηκε με τη φανέλα του Παναθλητικού Όμιλου Καλλιθέας "Έσπερος", ενώ την αμέσως επόμενη σεζόν αγωνίστηκε στην Αθλητική Γυμναστική Εταιρία Χαλκίδας.

Κατά τη διάρκεια της οκταετίας 2004-12, ο Νίκος Μίχαλος πέρασε από αρκετές ελληνικές ομάδες και συγκεκριμένα από τον Αθλητικό Όμιλο Παλαιού Φαλήρου (2004-05), τον Αθλητικό Όμιλο Νέας Σμύρνης "Μίλων" (2005-06), το Δούκα Αμαρουσίου (2005-07), τον Κεραυνό Αιγίου (2007-09), τον Α.Ο. Νήαρ Ηστ Καισαριανής (2009-10), τον Α.Ο. Παγκρατίου (2010-11), τον Ερμή Περάματος (2011-12) καθώς και το Αιγάλεω (2012-13).

Το Σεπτέμβριο του 2013, ο Νίκος Μίχαλος ανακοινώθηκε επίσημα από τον Α.Σ. Παπάγου.

Το 2016 επέστρεψε στον Πανιώνιο και βοήθησε την ομάδα της Νέας Σμύρνης να αποφύγει την υποβιβασμό εκείνη την σεζόν, έχοντας μάλιστα ηγετικό χαρακτήρα εντός του παρκέ για τους «κυανέρυθρους». Το καλοκαίρι του 2021, σε ηλικία πλέον 44 ετών, ο Μίχαλος επέστρεψε στους Νεοσμυρνιώτες για να βοηθήσει, ως αρχηγός της, την ομάδα να διεκδικήσει την άνοδο από την Β Εθνική στην Α2 Εθνική κατηγορία του μπάσκετ.

## Πηγές
* https://web.archive.org/web/20131013215110/http://basketblog.gr/index.php?option=com_content&view=article&id=91760:91760&catid=87:give-me-5&Itemid=113
* https://web.archive.org/web/20131017010011/http://www.superbasket.gr/permalink/187646.html
* http://basketball.eurobasket.com/player/Nikos_Michalos/Egaleo_AO/9342

## Εξωτερικοί σύνδεσμοι
* 
* «»Μίχαλος: "Ήμουν ασόβαρος και τώρα πληρώνω τις δόσεις" , συνέντευξη στον ιστότοπο Sport24.gr, 10 Μαΐου 2017.



Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας Κ22
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Έσπερου Καλλιθέας
Κατηγορία:Καλαθοσφαιριστές Α.Γ.Ε. Χαλκίδας
Κατηγορία:Καλαθοσφαιριστές Παλαιού Φαλήρου
Κατηγορία:Καλαθοσφαιριστές Μίλωνα
Κατηγορία:Καλαθοσφαιριστές Εκπαιδευτηρίων Δούκα
Κατηγορία:Καλαθοσφαιριστές Κεραυνού Αιγίου
Κατηγορία:Καλαθοσφαιριστές Νήαρ Ηστ
Κατηγορία:Καλαθοσφαιριστές Παγκρατίου
Κατηγορία:Καλαθοσφαιριστές Ερμή Περάματος
Κατηγορία:Καλαθοσφαιριστές Αιγάλεω
Κατηγορία:Καλαθοσφαιριστές Παπάγου
Κατηγορία:Καλαθοσφαιριστές Εθνικού Πειραιώς
Κατηγορία:Σμολ φόργουορντ
Κατηγορία:Πάουερ φόργουορντ
Α1 Εθνική υδατοσφαίρισης ανδρών 2013–14

To πρωτάθλημα Α1 πόλο ανδρών της περιόδου 2013-14, ήταν το 28ο στην ιστορία της Α1 κατηγορίας. Το πρωτάθλημα διεξήχθη σε δύο φάσεις με τη συμμετοχή δώδεκα ομάδων. Η πρώτη φάση είναι η κανονική περίοδος όπου οι ομάδες αγωνίστηκαν σε δύο γύρους. Οι τέσσερις πρώτες ομάδες της κανονικής περιόδου προκρίθηκαν στη δεύτερη φάση, τα πλέι οφ, όπου αγωνίστηκαν για την κατάκτηση του πρωταθλήματος, ενώ οι δύο τελευταίες υποβιβάστηκαν στην Α2 κατηγορία. Το πρωτάθλημα ξεκίνησε το Σάββατο 2 Νοεμβρίου του 2013 με τον αγώνα ΝΟ Αργοστολίου-Νηρέας Λαμίας για την 1η αγωνιστική της κανονικής περιόδου. Πρωταθλήτρια αναδείχθηκε για 28η φορά στην ιστορία της η ομάδα του Ολυμπιακού, επικρατώντας στους τελικούς της Βουλιαγμένης με 3-0 νίκες. Στην Α2 υποβιβάστηκαν το Αργοστόλι και η Κέρκυρα.

## Οι ομάδες
Συμμετοχές από το 1987 και το πρώτο πρωτάθλημα Α1 εθνικής κατηγορίας

## Κανονική Περίοδος
### Βαθμολογία

Το Αργοστόλι εχει ένα μηδενισμό και -1 βαθμό.

### Αποτελέσματα

Ο ΝΑΟ Κέρκυρας μηδενίστηκε στον αγώνα με τον ΠΑΟΚ καθώς δεν εκδόθηκε άδεια τέλεσης του στο Ποσειδώνιο κολυμβητήριο της Θεσσαλονίκης το οποίο η κερκυραϊκή ομάδα είχε δηλώσει ως αναπληρωματική έδρα.
Το Αργοστόλι δεν μετέβη στη Χίο για τον αγώνα με την τοπική ομάδα και μηδενίστηκε, ενώ του αφαιρέθηκε κι ένας βαθμός.

## Play off
### Ημιτελικοί

### Μικρός τελικός

### Μεγάλος τελικός

## Τελική κατάταξη

## Παραπομπές


## Εξωτερικοί σύνδεσμοι
* Κολυμβητική Ομοσπονδία Ελλάδος
* Βαθμολογία Ιστότοπος onsports.gr

2013 2014
Κατηγορία:Υδατοσφαίριση το 2013
Κατηγορία:Υδατοσφαίριση το 2014
Κόρινθος (μυθολογία)

1.Ο **Κόρινθος** ήταν ήρωας της ελληνικής μυθολογίας, γιος του Δία, επώνυμος της χώρας των Κορινθίων και της πόλεως Κορίνθου. Αλλά αυτό δεν ήταν παρά ένας ισχυρισμός, ώστε η έκφραση " Κόρινθος, γιός του Δία" έγινε παροιμιώδης ανάμεσα στους αρχαίους Έλληνες. Στην πραγματικότητα έλεγαν ότι ήταν γιός του Μαραθώνα. Όταν πέθανε ο Μαραθώνας, ο Κόρινθος έγινε βασιλιάς της Κορίνθου. Ο ίδιος πέθανε άτεκνος και κατά μία παράδοση ίσως τον σκότωσαν οι υπήκοοί του. Τον θάνατό του εκδικήθηκε ο Σίσυφος, βασιλιάς της Κορίνθου μετά από εκείνον. 

## Άλλοι χαρακτήρες
2.Ένας άλλος **Κόρινθος** ήταν βασιλιάς της Ιταλίας και πατέρας του Ιασίωνα από την γυναίκα του, την Πλειάδα Ηλέκτρα.

## Πηγές
* [...][1.1] ἡ δὲ Κορινθία χώρα μοῖρα οὖσα τῆς Ἀργείας ἀπὸ Κορίνθου τὸ ὄνομα ἔσχηκε. Διὸς δὲ εἶναι Κόρινθον οὐδένα οἶδα εἰπόντα πω σπουδῇ πλὴν Κορινθίων τῶν πολλῶν: [...] Παυσανίου, Κορινθιακά
* [...]105 ἀπορία τελέθει, τέκνοισιν ἅτε μαψυλάκας, “Διὸς Κόρινθος.”Πινδάρου, Νεμεόνικοι
* [...] σαν το μωρόλογο που όλο κι αυτό κοπανά στα παιδόπουλα "ο Κόρινθος, γιος του Διός".Πινδάρου, Νεμεόνικοι σε μετάφραση Ιωάννη Γρυπάρη
* ΛΕΞΙΚΟ ΤΗΣ ΕΛΛΗΝΙΚΗΣ ΚΑΙ ΡΩΜΑΙΚΗΣ ΜΥΘΟΛΟΓΙΑΣ, P. Grimal, University Studio Press, Θεσσαλονίκη 1991

Κατηγορία:Επώνυμοι ήρωες της ελληνικής μυθολογίας
Κατηγορία:Βασιλείς της Κορίνθου
Φερδινάντο Μάρκος

Ο **Φερδινάντο Μάρκος** (ισπανικά: *Ferdinando Marcos*, 11 Σεπτεμβρίου 1917 - 28 Σεπτεμβρίου 1989) ήταν πρόεδρος και δικτάτορας των Φιλιππίνων, από τις 30 Δεκεμβρίου 1965 μέχρι τις 25 Φεβρουαρίου 1986. Ήταν πρωθυπουργός από τις 12 Ιουνίου 1978, μέχρι τις 30 Ιουνίου 1981. Διετέλεσε επίσης πρόεδρος της Γερουσίας των Φιλιππίνων (1959-65). Ήταν σύζυγος της Ιμέλντα Μάρκος. Εκδιώχθηκε από την εξουσία μετά από λαϊκή επανάσταση, το 1986. Κατέφυγε στη Χαβάη των ΗΠΑ όπου και πέθανε το 1989.

## Παραπομπές


## Εξωτερικοί σύνδεσμοι
* 

Κατηγορία:Δικτάτορες
Κατηγορία:Πρόεδροι των Φιλιππίνων
Κατηγορία:Εξόριστοι πολιτικοί
Λακούλες Μεσσηνίας

Οι **Λακούλες**,  είναι νεοσύστατος οικισμός, αποτελούμενος κυρίως από τουριστικές και εξοχικές κατοικίες που είναι απλωμένες σε ευρύτερες αποστάσεις μεταξύ τους και βρίσκεται νοτιοδυτικά, στο Νομό Μεσσηνίας.

## Ιστορικό οικισμού
Ο οικισμός Λακούλες αναγνωρίσθηκε και προσαρτήθηκε στο Δήμο Πύλου - Νέστορος (ημερομηνία μεταβολής: 09/05/2011),  μόλις το 2011.

Οι Λακούλες έχουν πληθυσμό 7 κατοίκους, σύμφωνα με την απογραφή του 2011, και διοικητικά ανήκουν στην Κοινότητα Βασιλιτσίου, της Δημοτικής Ενότητας Κορώνης, του Δήμου Πύλου - Νέστορος, της Περιφέρειας Πελοποννήσου - Περιφερειακή Ενότητα Μεσσηνίας, όπως διαμορφώθηκε με το Πρόγραμμα Καλλικράτης, ενώ κατά το παρελθόν και μέχρι το 2010, η ομώνυμη περιοχή Λακούλες, στην οποία οικοδομήθηκε σταδιακά ο σύγχρονος οικισμός, με βάση το Σχέδιο Καποδίστριας, ανήκε στο Δήμο Κορώνης.

Οι κάτοικοι του οικισμού απασχολούνται κυρίως με τον τουρισμό και δευτερευόντως με παραδοσιακές αγροτικές καλλιέργειες, όπως η παραγωγή ελαιολάδου και σταφίδας.

## Δείτε επίσης

* Κορώνη
* Βασιλίτσι

## Πηγές


## Εξωτερικοί σύνδεσμοι
*https://pylos-nestor.gr/ (Δήμος Πύλου - Νέστορος)

## Χάρτης περιοχής


Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Πύλου - Νέστορος
Κατηγορία:Δήμος Κορώνης
Κατηγορία:Δημοτική Ενότητα Κορώνης
Αραβοβυζαντινοί Πόλεμοι

Οι **Αραβοβυζαντινοί πόλεμοι** ήταν μια σειρά από πολέμους μεταξύ των Αράβων και των Βυζαντινών από το 629 έως το 1050. Ξεκίνησαν κατά την αρχική φάση της μουσουλμανικής κατάκτησης υπό την ηγεσία των Ρασιντούν και των Ομεϋαδών τον 7ο αιώνα και συνεχίστηκαν από τους διαδόχους τους έως τα μέσα του 11ου αιώνα.

Με την έξοδο των Αράβων από την Αραβική χερσόνησο κατά το 629-30 οι Βυζαντινοί απώλεσαν αμέσως τις νότιες επαρχίες τους, Συρία και Αίγυπτο. Κατά τη διάρκεια των επόμενων πενήντα χρόνων οι Άραβες θα έκαναν συχνές επιδρομές στη Μικρά Ασία, θα απειλούσαν δύο φορές την πρωτεύουσα των Βυζαντινών Κωνσταντινούπολη και θα κατακτούσαν το Εξαρχάτο της Αφρικής. Η κατάσταση σταθεροποιήθηκε μόνο μετά τη Δεύτερη πολιορκία της Κωνσταντινούπολης από τους Άραβες (717-718), όταν η Οροσειρά του Ταύρου παγιώθηκε ως το σύνορο μεταξύ Βυζαντινών και Αράβων και οι σχέσεις των δυο αυτοκρατοριών εξομαλύνθηκαν στο βαθμό ανταλλαγής διπλωματικών αντιπροσωπειών και τήρησης παρατεταμένων περιόδων ανακωχής. Οι επιδρομές και οι συγκρούσεις, ωστόσο, συνεχίστηκαν έως και τον 10ο αιώνα.

Κατά τη διάρκεια των πρώτων αιώνων των συγκρούσεων, οι Βυζαντινοί τηρούσαν κυρίως αμυντική στάση, αποφεύγοντας την ανοικτή μάχη και προτιμώντας να υποχωρούν στα οχυρωμένα κέντρα τους. Μόνο μετά το 740 ξεκίνησαν τις αντεπιθέσεις, ωστόσο το Χαλιφάτο των Αββασιδών είχε ακόμη αρκετή δύναμη ώστε να απαντά με καταστροφικές εισβολές στη Μικρά Ασία. Μετά την πτώση των Αββασιδών και την ισχυροποίηση του Βυζαντίου κάτω από τη Μακεδονική δυναστεία η πορεία των πραγμάτων άλλαξε. Μέσα σε πενήντα χρόνια, οι Βυζαντινοί αποκατέστησαν την κυριαρχία τους στη Συρία και την Αρμενία, που θα διατηρούσαν έως την άφιξη των Σελτζούκων Τούρκων το 1060.

Οι Άραβες διεκδίκησαν με το στόλο τους και την κυριαρχία στη θάλασσα, και από το 650 και έπειτα ολόκληρη η Μεσόγειος αποτέλεσε πεδίο μάχης, με επιδρομές σε νησιά και παράκτιους οικισμούς και των δυο πλευρών. Οι Μουσουλμανικές επιδρομές κορυφώθηκαν τον 9ο και στις αρχές του 10ου αιώνα, όταν κατέκτησαν την Κρήτη, τη Μάλτα και τη Σικελία και ο στόλος τους έφθασε στις ακτές της Γαλλίας, στη Δαλματία, έως και στα περίχωρα της Κωνσταντινούπολης.

## Παραπομπές


*
Μάικλ Χόκινς

Ο **Μάικλ Χόκινς** (γεννημένος στις 28 Οκτωβρίου 1972) είναι Αμερικανός πρώην διεθνής καλαθοσφαιριστής . Έχει ύψος 1,83 μ. και αγωνιζόταν ως πλέι μέικερ.

## Κολλεγιακή καριέρα
Ο Μάικλ Χόκινς εισηχθη στο Πανεπιστήμιο "Χαβιέρ" το 1991 και αγωνίστηκε στο κολλεγιακό πρωτάθλημα με την μπασκετική ομάδα του Πανεπιστημίου, τους Χαβιέρ Μασκετίρς.

Αποφοίτησε από το Πανεπιστήμιο "Χαβιέρ" το 1995, σε ηλικία 23 ετών.

## Επαγγελματική καριέρα
Ο Μάικλ Χόκινς συμμετείχε στα Ντραφτς του ΝΒΑ το 1995, χωρίς ωστόσο να καταφέρει να διακριθεί.

Το πρώτο του επαγγελματικό συμβόλαιο το υπέγραψε με τη Ρόκφορντ Λάιτινγκ, με την οποία αγωνίστηκε στο CBA για δύο χρόνια.

Την περίοδο 1997-98 αγωνίστηκε αρχικά στους Μπόστον Σέλτικς κι έπειτα στον Ολυμπιακό Πειραιώς. Στην ελληνική ομάδα παρέμεινε για λίγο λιγότερο από ένα χρόνο χωρίς ωστόσο να καταφέρει να κατακτήσει κάποιο τίτλο.

Το 1998 επέστρεψε στην Αμερική και μέχρι το 2001 αγωνίστηκε στο CBA (Ρόκφορντ Λάιτινγκ και Σιου Φολς Σκάι Φορς), αλλά και στο ΝΒΑ (Σακραμέντο Κινγκς, Σάρλοτ Χόρνετς και Κλίβελαντ Καβαλίερς).

Το 2001 πραγματοποίησε ένα σύντομο πέρασμα από την Ισπανία και συγκεκριμένα από τη Μπαρτσελόνα.

Την περίοδο 2001-02 αγωνίστηκε αρχικά στην πολωνική Σλασκ Βρότσλαβ κι έπειτα στην ισπανική Ρεάλ Μαδρίτης.

Από το 2002 μέχρι και το 2006 αγωνίστηκε στο Βέλγιο (Τέλιντους Οστάνδης - 2002/03), στην Αμερική (Σιου Φολς Σκάι Φορς - 2003/04), στην Ισπανία (Λα Πάλμα - 2004/05) και στη Συρία (Αλ-Τζαλαα Αλέππο - 2005/06).

Μετά το πέρας της περιόδου 2005-06, ο Μάικλ Χόκινς αποφάσισε να αποσυρθεί από την ενεργό δράση και να βάλει τέλος στην καριέρα του.

## Διεθνείς συμμετοχές
Ο Μάικλ Χόκινς έχει πραγματοποιήσει αρκετές συμμετοχές με την Εθνική ομάδα των ΗΠΑ.

Έχει συμμετάσχει μεταξύ άλλων στο Παγκόσμιο Πρωτάθλημα Καλαθοσφαίρισης του 1998.

## Παραπομπές


## Πηγές
* http://basketball.asia-basket.com/player/Michael_Hawkins/7441

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Μπόστον Σέλτικς
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Σακραμέντο Κινγκς
Κατηγορία:Καλαθοσφαιριστές Σάρλοτ Χόρνετς
Κατηγορία:Καλαθοσφαιριστές Κλίβελαντ Καβαλίερς
Κατηγορία:Καλαθοσφαιριστές Μπαρτσελόνα
Κατηγορία:Καλαθοσφαιριστές Ρεάλ Μαδρίτης
Κατηγορία:Καλαθοσφαιριστές Οστάνδης
Κατηγορία:Καλαθοσφαιριστές Λα Πάλμα
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές πολωνικών συλλόγων
Κατηγορία:Καλαθοσφαιριστές συριακών συλλόγων
Αρτούρας Καρνισόβας

Ο **Αρτούρας Καρνισόβας** (λιθουανικά: *Artūras Karnišovas*, γενν. 27 Απριλίου 1971, Κλάιπεντα, Λιθουανική ΣΣΔ, ΕΣΣΔ) είναι Λιθουανός πρώην επαγγελματίας διεθνής καλαθοσφαιριστής. Διαθέτοντας ύψος 2,04 μέτρων, αγωνιζόταν ως σμολ φόργουορντ.

## Καριέρα
Ο Αρτούρας Καρνισόβας υπέγραψε το πρώτο του επαγγελματικό συμβόλαιο το 1987 στη Στατίμπα Βίλνιους. Στην ομάδα της Λιθουανίας παρέμεινε για τρία χρόνια. 

Το 1990 εισήχθη στο Πανεπιστήμιο "Σέτον Χολ". Αγωνίστηκε στο Κολλεγιακό Πρωτάθλημα με την μπασκετική ομάδα του Πανεπιστημίου, τους Σέτον Χολ Πάιρατς.

Αποφοίτησε από το Πανεπιστήμιο "Σέτον Χολ" το 1994, σε ηλικία 23 ετών.

Το 1994 ταξίδεψε στη Γαλλία για λογαριασμό της Σολέ Μπασκέτ, στην οποία παρέμεινε για έναν χρόνο.

Τη διετία 1995-97 αγωνίστηκε στην ισπανική Μπαρτσελόνα, με την οποία κατέκτησε δύο Πρωταθλήματα Ισπανίας.

Το καλοκαίρι του 1997 μετεγγράφη στον Ολυμπιακό Πειραιώς, στον οποίο παρέμεινε για έναν χρόνο, δίχως ωστόσο να καταφέρει να κατακτήσει κάποιο τίτλο. Είχε την τύχη να αγωνιστεί στον τελικό του ΝΒΑ-FIBA Τουρνουά OPEN με αντίπαλο τους Σικάγο Μπουλς του Μάικλ Τζόρνταν.

Τη διετία 1998-00 αγωνίστηκε στην ιταλική Φορτιτούντο Μπολόνια, ενώ το 2000 επέστρεψε στην Ισπανία και τη Μπαρτσελόνα. Στη δεύτερη θητεία του στη Μπαρτσελόνα κατέκτησε ένα Πρωτάθλημα Ισπανίας (2001) και ένα Κύπελλο Ισπανίας (2001).

Μετά το πέρας της αγωνιστικής περιόδου 2001-02, ο Αρτούρας Καρνισόβας αποφάσισε να αποσυρθεί από την ενεργό δράση και να βάλει τέλος στην καριέρα του.

## Διεθνείς συμμετοχές
Ο Αρτούρας Καρνισόβας έχει πραγματοποιήσει αρκετές συμμετοχές με την Εθνική ομάδα μπάσκετ της Λιθουανίας.

Συγκεκριμένα, έχει αγωνιστεί με την Εθνική ομάδα της χώρας του στους Ολυμπιακούς Αγώνες του 1992 και του 1996, στο Ευρωμπάσκετ του 1995 και στο Παγκόσμιο Πρωτάθλημα Καλαθοσφαίρισης του 1998.

## Πηγές
* «NBA: Ο Καρνισόβας αναλαμβάνει ρόλο στους Νάγκετς» , άρθρο στον ιστότοπο SportAndBusiness.gr, 17 Ιουλίου 2013.

Κατηγορία:Λιθουανοί καλαθοσφαιριστές
Κατηγορία:Καλαθοσφαιριστές Εθνικής Λιθουανίας
Κατηγορία:Καλαθοσφαιριστές Εθνικής Λιθουανίας U16
Κατηγορία:Καλαθοσφαιριστές Στατίμπα Βίλνιους
Κατηγορία:Καλαθοσφαιριστές Σολέ Μπασκέτ
Κατηγορία:Καλαθοσφαιριστές Μπαρτσελόνα
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Φορτιτούντο Μπολόνια
Κατηγορία:Σμολ φόργουορντ
Κατηγορία:Καλαθοσφαιριστές Ευρωμπάσκετ 1995
Κατηγορία:Καλαθοσφαιριστές Ευρωμπάσκετ 1997
Κατηγορία:Καλαθοσφαιριστές Ευρωμπάσκετ 1999
Κατηγορία:Καλαθοσφαιριστές Παγκοσμίου Πρωταθλήματος 1998
Κατηγορία:Λιθουανοί Ολυμπιονίκες
Κατηγορία:Ολυμπιονίκες της καλαθοσφαίρισης
Κατηγορία:Ξένοι καλαθοσφαιριστές στην Ελλάδα
Δημήτρης Κοντίδης

Ο **Δημήτρης Κοντίδης** είναι Ελληνοκύπριος πολιτικός. Διετέλεσε Δήμαρχος Λεμεσού και βουλευτής στην Εκλογική Περιφέρεια Λεμεσού εκλεγμένος με το ΑΚΕΛ την περίοδο 1991-1996.

## Βιογραφικά στοιχεία
Ο Δημήτρης Κοντίδης γεννήθηκε στη Λεμεσό στις 26 Οκτωβρίου 1935. Αποφοίτησε το 1954 από το Λανίτειο Γυμνάσιο. Απέκτησε πτυχίο ιατρικής από το Πανεπιστήμιο του Καρόλου με ειδικότητα στην ωτορινολαρυγγολογία. Σπούδασε με υποτροφία της Διεθνούς Ένωσης Φοιτητών. Το 1968 επέστρεψε στην Κύπρο και άνοιξε την δική του κλινική, εργαζόμενος ως ιατρός.

Ομιλεί, πέρα από την ελληνική, την αγγλική και τη τσεχική γλώσσα.

Είναι νυμφευμένος με τη Βέρα Μάρκου Μαρκουλλή και έχει δύο παιδιά. 

## Πολιτική διαδρομή
Διετέλεσε για πολλά χρόνια μέλος της Επαρχιακής Επιτροπής ΑΚΕΛ Λεμεσού και της Κεντρικής Επιτροπής του ΑΚΕΛ.

Στις δημοτικές εκλογές του 1986 εκλέχτηκε δημοτικός σύμβουλος στον Δήμο Λεμεσού με το ΑΚΕΛ, και ακολούθως εξελέγη αντιδήμαρχος. Στις βουλευτικές εκλογές του 1991 εκλέχτηκε βουλευτής στην Εκλογική Περιφέρεια Λεμεσού με το ΑΚΕΛ για την ΣΤ΄ Κοινοβουλευτική Περίοδο. Επανεξελέγη στις βουλευτικές εκλογές του 1996 για την Ζ΄ Κοινοβουλευτική Περίοδο. Ως βουλευτής, διετέλεσε αντιπρόεδρος της Κοινοβουλευτικής Επιτροπής Εσωτερικών και μέλος της Κοινοβουλευτικής Επιτροπής Υγείας και της Κοινοβουλευτικής Επιτροπής Συγκοινωνιών και Έργων.

Στις Δημοτικές εκλογές του 1996 εκλέχθηκε Δήμαρχος Λεμεσού στηριζόμενος από το ΑΚΕΛ και την ΕΔΕΚ. Εξασφάλισε ποσοστό 51,20% έναντι 45,96% του μέχρι τότε δημάρχου Αντώνη Δ. Χατζηπαύλου. Επανεξελέγη στις Δημοτικές εκλογές του 2001 εξασφαλίζοντας ποσοστό 60,11%, στηριζόμενος από το ΑΚΕΛ, το ΔΗΚΟ και την ΕΔΕΚ. Την περίοδο 2004-2006 ήταν πρόεδρος της Ένωσης Δήμων Κύπρου.

## Κοινωνικές δραστηριότητες
Διετέλεσε μέλος του Συμβουλίου του Ιατρικού Συλλόγου Λεμεσού, μέλος του Συμβουλίου του Ιατρικού Σώματος του Παγκύπριου Ιατρικού Συλλόγου, αντιπρόεδρος του αθλητικού σωματείου Άρη Λεμεσού και μέλος του Διοικητικού Συμβουλίου του Κυπριακού Οργανισμού Αθλητισμού (ΚΟΑ).

Υπήρξε ένας εκ των εμπνευστών της ιδέας για ίδρυση δημόσιου πανεπιστημίου στη Λεμεσό και ως δήμαρχος πρωτοστάτησε στην υλοποίηση του. Επί δημαρχίας του δημιουργήθηκε το Τεχνολογικό Πανεπιστήμιο Κύπρου (ΤΕΠΑΚ). Πρωτοστάτησε επίσης για την ίδρυση του σωματείου *Φίλοι του ΤΕΠΑΚ*, του οποίου εξελέγη πρώτος πρόεδρος. Τον Φεβρουάριο του 2012 εκλέχτηκε πρώτος πρόεδρος του Συμβουλίου του Τεχνολογικού Πανεπιστημίου Κύπρου θέση στην οποία παρέμεινε έως τον Οκτώβριο του 2013.

## Παραπομπές


## Πηγές
*
*

|-

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λεμεσού
Κατηγορία:Δήμαρχοι Λεμεσού
Κατηγορία:Κύπριοι ιατροί
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Νίκος Παττίχης

Ο **Νίκος Παττίχης** ήταν Ελληνοκύπριος δικηγόρος, δικαστής, επιχειρηματίας και πολιτικός. Διετέλεσε Υπουργός Συγκοινωνιών και Έργων, Υπουργός Γεωργίας και Φυσικών Πόρων και Δήμαρχος Λεμεσού.

## Βιογραφικά στοιχεία
Ο Νίκος Παττίχης γεννήθηκε στον Κάτω Δρυ το 1916. Σπούδασε νομική στο Μίτολ Τεμπλ, όπου αναγορεύθηκε Barrister-at-Law (1938). Στη συνέχεια φοίτησε στο Πανεπιστήμιο του Λίβερπουλ όπου απέκτησε πτυχίο νομικής L.L.B (1939).

Αρχικά εργάστηκε ως δικηγόρος στη Λάρνακα (1939-1950) και στη συνέχεια ως δικαστής (1951-1957). Στη συνέχεια δραστηριοποιήθηκε ως επιχειρηματίας στη Λεμεσό. Διετέλεσε πρόεδρος της Εμποροβιομηχανικής Ομοσπονδίας Λεμεσού και αντιπρόεδρος της Εμποροβιομηχανικής Ομοσπονδίας Κύπρου, πρόεδρος του Εμπορικού και Βιομηχανικού Επιμελητηρίου Λεμεσού και πρόεδρος του Ροταριανού Ομίλου Λεμεσού.

Ήταν νυμφευμένος με την Δέσποινα, το γένος Κώστα Κατσελλή από την Κερύνεια, και είχε ένα υιό και δύο κόρες. Απεβίωσε στις 7 Ιανουαρίου 2007.

## Πολιτική διαδρομή
Τον Δεκέμβριο του 1964 διορίστηκε Δήμαρχος Λεμεσού, θέση στην οποία παρέμεινε έως τον Σεπτέμβριο 1971.

Στις 8 Αυγούστου 1974 διορίστηκε Υπουργός Συγκοινωνιών και Έργων στην Κυβέρνηση Γλαύκου Κληρίδη 1974, θέση στην οποία παρέμεινε έως τις 14 Ιανουαρίου 1975.

Στις 10 Σεπτεμβρίου 1980 διορίστηκε Υπουργός Γεωργίας και Φυσικών Πόρων στην Κυβέρνηση Σπύρου Κυπριανού 1978, θέση στην οποία παρέμεινε έως τις 19 Απριλίου 1982. Επαναδιορίστηκε στην ίδια θέση στην Κυβέρνηση Σπύρου Κυπριανού 1983 για την περίοδο 9 Νοεμβρίου 1987 - 27 Φεβρουαρίου 1988.

## Κοινωνική προσφορά
Ο Νίκος Παττίχης και η σύζυγος του Δέσποινα Παττίχη ήταν μεγάλοι ευεργέτες των πόλεων Λεμεσού και Λάρνακας. Έργα που πρόσφεραν στις δύο πόλεις ήταν το Παττίχειο Δημοτικό Θέατρο Λεμεσού, το Αμφιθέατρο Λάρνακας, η Αναπαλαίωση Ιστορικού Αρχείου Μουσείο Λάρνακας, το Παττίχειο Ιστορικό Αρχείο-Μουσείο-Κέντρο Μελετών Λεμεσού και το Παττίχειο Κέντρο Ενασχόλησης Ενηλίκων Λεμεσού. Επιπλέον, ήταν ευεργέτες του κτηρίου εκπαιδευτικής κατασκηνώσεως Κάτω Δρυ.

Για τη συνεισφορά του, η Κυπριακή Δημοκρατία απένειμε το Χρυσό Μετάλλιο του Ζήνωνος του Κιτιέως στο Ίδρυμα Νίκου και Δέσποινας Παττίχη. Επιπλέον, στο ζεύγος Παττίχη έχει απονεμηθεί η τιμητική διάκριση «Νέμεσος» για τη συνολική κοινωνική, πολιτιστική και πνευματική του προσφορά στη Λεμεσό. Ακόμη, ο Νίκος και η Δέσποινα Παττίχη ανακηρύχθηκαν επίτιμοι δημοτών του Δήμου Λεμεσού και του Δήμου Λάρνακας για την προσφορά τους σε Λεμεσό και Λάρνακα.

## Παραπομπές

## Πηγές
*
*
*

|-

|-

|-

|-

Κατηγορία:Υπουργοί Γεωργίας και Φυσικών Πόρων (Κύπρος)
Κατηγορία:Κύπριοι δικηγόροι
Κατηγορία:Υπουργοί Συγκοινωνιών και Έργων (Κύπρος)
Κατηγορία:Κύπριοι δικαστικοί
Κατηγορία:Κύπριοι επιχειρηματίες
Κατηγορία:Κυβέρνηση Σπύρου Κυπριανού 1978
Κατηγορία:Κυβέρνηση Σπύρου Κυπριανού 1983
Κατηγορία:Απόφοιτοι του Πανεπιστημίου του Λίβερπουλ
Πιανκί

Ο **Πιανκί** ή **Πιανχί**, που αργότερα υιοθέτησε το όνομα **Πιύ**,  ήταν βασιλιάς των Κουσιτών του Σουδάν και ιδρυτής της 25ης δυναστείας της Αιγύπτου που βασίλευσε στην Αίγυπτο από το 753 π.Χ. ως το 722 π.Χ. από την πόλη της Ναπάτα που βρισκόταν στην Νουβία στο σημερινό Σουδάν γιος και διάδοχος του Κάστα βασιλιά των Νουβίων. Ο πατέρας του Κάστα είχε μικρή επιρροή στην Αιγυπτιακή πόλη των Θηβών σε βαθμό που κατάφερε πριν το τέλος της βασιλείας του να τοποθετήσει την κόρη του Αμενιδρίς Α' διάδοχο στην θέση της υπηρέτη συζύγου του θεού Άμων πριν το τέλος της βασιλείας του. Παιδιά του Πιανκί ήταν οι Φαραώ της Αιγύπτου από την 25η δυναστεία Σεμπιτκού και Τιρχάκα, ο Σεμπιτκού ίσως ήταν αδελφός του ενώ ο Τιρχάκα ήταν γιος του Πιανκί και της συζύγου του βασίλισσας Αβάρ, διάδοχοι του ήταν διαδοχικά ο Σεμπιτκού και στην συνέχεια ο θρυλικός Τιρχάκα. 
## Ως βασιλιάς
Ως βασιλιάς της Νουβίας και της Άνω Αιγύπτου ο Πιανκί εκμεταλλεύτηκε τις διαμάχες των τοπικών βασιλέων της Αιγύπτου προκειμένου να επεκτείνει την κυριαρχία του πέρα από την Θήβα στην Κάτω Αίγυπτο, σε αντίδραση ο Τεφνάκι της Σαίδος δημιούργησε συνασπισμό εναντίον του με τοπικούς βασιλείς της περιοχής του Δέλτα υπό την ηγεσία του αντιπάλου του Πιανκί του Νιμλότ της Ερμούπολης. Ο Τεφνάκι με τον στρατό του πολιόρκησε την Ερμούπολη η οποία κάλεσε τον Πιανκί για βοήθεια, ο Πιανκί κατέλαβε την Θήβα προσφέροντας θυσίες στον θεό Άμμωνα στην συνέχεια προχώρησε βόρεια νίκησε στην Ερμούπολη καταλαμβάνοντας την Ηρακλεούπολη και την Μέμφιδα, ο Τεφνακί αφού κατέφυγε σε ένα νησί στο δέλτα του Νείλου δήλωσε την υποταγή του. Ικανοποιημένος από την επιτυχία του αυτή ο Πιανκί επέστρεψε στην πατρίδα του την Νουβία χωρίς να επιστρέψει πίσω στην Αίγυπτο, η εξουσία του επεκτείνονταν μόνο στην Άνω Αίγυπτο μέχρι την Θήβα οι τοπικοί βασιλείς της Κάτω Αιγύπτου ιδιαίτερα ο Τεφνακί ήταν 
ελεύθεροι από την κυριαρχία του. Η κατάσταση θα διορθωθεί με τον διάδοχο του Πιανκί Σαμπακά ο οποίος την δεύτερη χρονιά της βασιλείας του επιτέθηκε στην Σαίδα νικώντας τον διάδοχο του Τεφνακί επέκτεινε την εξουσία του σε ολόκληρη την Αίγυπτο.

## Πηγές
**Roberto B. Gozzoli: The Writing of History in Ancient Egypt during the First Millennium BC (ca. 1070-180 BC), Trends and Perspectives, London 2006, S. 54-67 ISBN 0-9550256-3-X*
**Jac Janssen, "The Smaller Dakhla Stele", JEA 54(1968) pp. 165–171*
**Kenneth Kitchen, The Third Intermediate Period in Egypt (1100–650 BC). 3rd ed. (1996) Warminster: Aris & Phillips Ltd.*
**Olivier Perdu, "La Chefferie de Sébennytos de Piankhy à Psammétique Ier", RdE 55 (2004), pp. 95–111*
**Szymon Łucyk, "Polscy archeolodzy odkryli grób wezyra w świątyni Hatszepsut" or 'Polish Archaeologists have discovered the tomb of a Vizier in Hatshepsut's temple' in Nauka w Polsce, February 22, 2006 [2]*

## Δείτε επίσης
* Νουβικές πυραμίδες

## Αναφορές


Κατηγορία:Βασίλειο του Κους
Κατηγορία:Φαραώ της 25ης Αιγυπτιακής Δυναστείας
Γουίλι Άντερσον

Ο **Γουίλι Λόιντ Άντερσον Τζούνιορ**, ή απλώς **Γουίλι Άντερσον** (γεννημένος στις 8 Ιανουαρίου 1967) είναι Αμερικανός πρώην διεθνής καλαθοσφαιριστής. Έχει ύψος 2,01 μ. και αγωνιζόταν ως σμολ φόργουορντ.

## Κολλεγιακή καριέρα
Ο Γουίλι Άντερσον εισήχθη στο Πανεπιστήμιο της Τζόρτζια το 1984 και συμμετείχε στο Κολλεγιακό Πρωτάθλημα με την μπασκετική ομάδα του Πανεπιστημίου, τους Τζόρτζια Μπουλντόγκς.

Αποφοίτησε από το Πανεπιστήμιο της Τζόρτζια το 1988, σε ηλικία 21 ετών.

## Επαγγελματική καριέρα
Ο Γουίλι Άντερσον συμμετείχε στα Ντραφτς του ΝΒΑ το 1988 και εξασφάλισε συμβόλαιο συνεργασίας με τους Σαν Αντόνιο Σπερς. Στην ομάδα του Σαν Αντόνιο αγωνίστηκε για επτά χρόνια.

Τη διετία 1995-1997 αγωνίστηκε στο ΝΒΑ με τους Τορόντο Ράπτορς, τους Νιου Γιορκ Νικς και τους Μαϊάμι Χιτ.

Κατά τη διάρκεια της περιόδου 1996-97 πέρασε από τον Ολυμπιακό Πειραιώς.

Την περίοδο 1997-98 αγωνίστηκε με τη φανέλα της ΑΕΚ, με την οποία έφτασε στον τελικό της Ευρωλίγκα του 1998.

Το 1998 μετεγγράφη στην Μακάμπι Τελ Αβίβ, ομάδα του Ισραήλ.

Ο Γουίλι Άντερσον αποχώρησε από την ομάδα του Ισραήλ λίγο καιρό μετά την υπογραφή του συμβολαίου του και αποφάσισε να αποσυρθεί από την ενεργό δράση.

## Διεθνείς συμμετοχές
Ο Γουίλι Άντερσον έχει πραγματοποιήσει αρκετές συμμετοχές με την Εθνική ομάδα καλαθοσφαίρισης των ΗΠΑ.

Μεταξύ άλλων, έχει συμμετάσχει με την Εθνική ομάδα των ΗΠΑ στους Ολυμπιακούς Αγώνες του 1988.

## Παραπομπές


## Πηγές
* http://basketball.eurobasket.com/player/Willie_Anderson/4527

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Σαν Αντόνιο Σπερς
Κατηγορία:Καλαθοσφαιριστές Τορόντο Ράπτορς
Κατηγορία:Καλαθοσφαιριστές Νιου Γιορκ Νικς
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Μαϊάμι Χιτ
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Μακάμπι Τελ Αβίβ
Έντι Τζόνσον

Ο **Έντουαρντ Άρνετ "Έντι" Τζόνσον,** ή απλά **Έντι Τζόνσον** (γεννημένος 1 Μαΐου 1959  είναι Αμερικανός πρώην καλαθοσφαιριστής. Έχει ύψος 2,01 μ. και αγωνιζόταν στη θέση του σμολ φόργουορντ.

## Κολεγιακή καριέρα
Ο Έντι Τζόνσον εισήχθη το 1977 στο Πανεπιστήμιο του Ιλινόι και αγωνίστηκε στο Κολλεγιακό Πρωτάθλημα με την ομάδα μπάσκετ του Πανεπιστημίου, τους Ιλινόι Φάιτινγκ Ιλίνι. Αποφοίτησε από το Πανεπιστήμιο του Ιλινόι το 1981, σε ηλικία 22 ετών.

## Επαγγελματική καριέρα
Ο Έντι Τζόνσον συμμετείχε στα Ντραφτς του ΝΒΑ το 1981 και εξασφάλισε συμβόλαιο συνεργασίας με τους Σακραμέντο Κινγκς, στους οποίους αγωνίστηκε για έξι χρόνια.

Την τριετία 1987-90 αγωνίστηκε στους Φοίνιξ Σανς. Από το 1990 μέχρι και το 1993, ο Έντι Τζόνσον αγωνίστηκε στους Σιάτλ Σούπερσόνικς. Την περίοδο 1993-94 αγωνίστηκε στους Σάρλοτ Μπόμπκατς, που αργότερα μετονομάστηκαν σε Σάρλοτ Χόρνετς.

Το καλοκαίρι του 1994 ταξίδεψε στην Ελλάδα με προορισμό τον Ολυμπιακό Πειραιώς. Στην ελληνική ομάδα παρέμεινε για μία σεζόν, ενώ κατάφερε να κατακτήσει και ένα Πρωτάθλημα Ελλάδας (1995). Με τους ερυθρόλευκους κατάφερε επίσης να φτάσει μέχρι τον τελικό της Ευρωλίγκα του 1995.

Το 1995, ο Έντι Τζόνσον επέστρεψε στην Αμερική και το ΝΒΑ, αγωνιζόμενος αρχικά στους Ιντιάνα Πέισερς (1995-97) και έπειτα στους Χιούστον Ρόκετς (1997-99).

Μετά τη λήξη της περιόδου 1998-99, ο Έντι Τζόνσον αποφάσισε να αποσυρθεί από την ενεργό δράση και να βάλει τέλος στην καριέρα του.

## Παραπομπές


## Πηγές
* http://basketball.usbasket.com/player/Eddie_Johnson/18706

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Σακραμέντο Κινγκς
Κατηγορία:Καλαθοσφαιριστές Φοίνιξ Σανς
Κατηγορία:Καλαθοσφαιριστές Μπαρτσελόνα
Κατηγορία:Καλαθοσφαιριστές Σιατλ Σούπερσονικς
Κατηγορία:Καλαθοσφαιριστές Σάρλοτ Χόρνετς
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Ιντιάνα Πέισερς
Κατηγορία:Καλαθοσφαιριστές Χιούστον Ρόκετς
Κατηγορία:Ξένοι καλαθοσφαιριστές στην Ελλάδα
Φάμπιαν Πικάρντο

Ο **Φάμπιαν Πικάρντο** (*Fabian Picardo*, γενν. στις 18 Φεβρουαρίου 1972) είναι δικηγόρος και πολιτικός από το Γιβραλτάρ, επικεφαλής υπουργός από τις 9 Δεκεμβρίου 2011. Επανεξελέγη στις εκλογές του 2015, του 2019 και του 2023.

## Βιογραφία
Γεννήθηκε και φοίτησε σε σχολεία του Γιβραλτάρ. Το 1993 αποφοίτησε με πτυχίο Νομικής (Jurisprudence) από το Κολέγιο Οριέλ του Πανεπιστημίου της Οξφόρδης. Το 1994 έχοντας παρακολουθήσει μαθήματα στη Νομική Σχολή του Ινς έγινε μέλος του Δικηγορικού Συλλόγου την ίδια χρονιά.

Το 1991 ήταν ένας εκ των ιδρυτών του Εθνικού Κόμματος του Γιβραλτάρ, σημερινού Φιλελεύθερου Κόμματος του Γιβραλτάρ. Ωστόσο, το 2003 έφυγε από το Φιλελεύθερο Κόμμα και προσχώρησε στο Σοσιαλιστικό Εργατικό Κόμμα του Γιβραλτάρ.

Τον Απρίλιο του 2011 εξελέγη πρόεδρος του Σοσιαλιστικού Εργατικού Κόμματος του Γιβραλτάρ στη θέση του επί πολλά χρόνια ηγέτη του κόμματος, Τζο Μποσάνο. Έπειτα από τη νίκη του συνασπισμού στον οποίο μετείχε το κόμμα του, στις εκλογές του Δεκεμβρίου του 2011, ανέλαβε επικεφαλής υπουργός.

Ο συνασπισμός  (Σοσιαλιστικό Εργατικό Κόμμα του Γιβραλτάρ - Φιλελεύθερο Κόμμα) του Πικάρντο κέρδισε και τις βουλευτικές εκλογές του 2015  εξασφαλίζοντας τις 10 από τις συνολικά 17 έδρες στο Κοινοβούλιο.  Έπειτα από την τρίτη συνεχόμενη εκλογική νίκη του, στις  βουλευτικές εκλογές του 2019, ο Πικάρντο παρέμεινε επικεφαλής υπουργός.

Στις εκλογές του 2023, η ΣΕΚΓ-Φιλελεύθερη Συμμαχία κέρδισε μια μικρή πλειοψηφία, επιτρέποντας στον Πικάρντο να υπηρετήσει για άλλη μια θητεία ως επικεφαλής υπουργός. Για πρώτη φορά στην ιστορία του Γιβραλτάρ, η κυβέρνηση της οποίας ηγείται κέρδισε 9 έδρες στο Κοινοβούλιο του Γιβραλτάρ, με την αντιπολίτευση να έχει 8 έδρες.

## Παραπομπές


Κατηγορία:Πολιτικοί του Γιβραλτάρ
Κατηγορία:Ηγέτες εν ενεργεία
Χριστόδουλος Χατζηπαύλου

Ο **Χριστόδουλος Χατζηπαύλου** ήταν Ελληνοκύπριος έμπορος και βιομήχανος. Διετέλεσε Δήμαρχος Λεμεσού την περίοδο 1926-1927 και την περίοδο 1930-1943.

## Βιογραφικά στοιχεία

Ο Χριστόδουλος Χατζηπαύλου γεννήθηκε στην Λεμεσό το 1875. Από την πλευρά του πατέρα του ήταν ανιψιός του Δημοσθένη Χατζηπαύλου και πρώτος ξάδελφος του Χριστόδουλου Σώζου.

Φοίτησε στην Ελληνική Σχολή Λεμεσού. Στη συνέχεια φοίτησε στην Ελληνική Εμπορική Σχολή Χάλκης. Το 1902 προσλήφθηκε στις επιχειρήσεις του πατέρα του και δημιούργησε εμπορικό οίκο στην Αμμόχωστο. Μετά τον θάνατο του πατέρα του το 1914 εγκαταστάθηκε στη γενέτειρα του ως συνδιευθυντής του οινοβιομηχανικού οίκου. Επιπλέον, διετέλεσε μέλος του Επαρχιακού Συμβουλίου για 25 χρόνια και έφορος και πρόεδρος Ελληνικών Εκπαιδευτηρίων Λεμεσού.

Επίσης ήταν Θρονικός Επίτροπος Μητροπόλεως Κιτίου και πρόεδρος του Σταθμού Παιδικής Ευημερίας Λεμεσού. Επιπλέον υπήρξε δωρητής πολλών εθνικών και αγαθοεργών σκοπών, δωρητής του Φθισιατρείου Λευκωσίας, δωρητής της Παιδικής Εξοχής Πλατρών και δωρητής του Συνδέσμου Κυριών Λεμεσού (το κτίριο της οποίας ανήγειρε στις Πλάτρες) για τον οποίο άφησε στη διαθήκη του ετήσιο ποσό για τη συντήρηση του. Ακόμη, ανοικοδόμησε την εκκλησία του Αγίου Μάμαντος στη Λεμεσό.

Κατά τον ελληνοϊταλικό πόλεμο (1940) απέστειλε σεβαστό χρηματικό ποσό για κάθε ελληνική νίκη, είτε κατάληψη πόλης. Ακόμη, υπήρξε ο κύριος χορηγός για κάθε ευαγή και εθνικό σκοπό. Επιπλέον, ήταν επίτιμος πρόεδρος ΓΣΟ.

Δέχθηκε με πολλές τιμητικές διακρίσεις. Τιμήθηκε με τον τίτλο του αξιωματικού του Τάγματος της Βρετανικής Αυτοκρατορίας (Ο.Β.Ε.).

Εξέδωσε ένα βιβλίο περί της Βιομηχανίας ἐν Κύπρῳ οἴνων καί οἰνοπνευμάτων (Λεμεσός, 1897).

Ήταν παντρεμένος με την Ερμιόνη Χαριδήμου Γεωργαλλίδη, η οποία ανέπτυξε κοινωνική δράση ως πρόεδρος του Συνδέσμου Κυριών Λεμεσού.

## Δημαρχεία Αλέκου Ζήνων
Στις εκλογές του 1926 εκλέχθηκε Δήμαρχος Λεμεσού. Ωστόσο, ο ανθυποψήφιος του Αλέκος Ζήνων προσέφυγε στο δικαστήριο καταγγέλλοντας ότι οι εκλογές ήταν διαβλητές. Οι εκλογές ακυρώθηκαν και προκηρύχθηκαν νέες για τις 25 Μαρτίου 1927. Δήμαρχος εκλέχθηκε ο Αλέκος Ζήνων. Ο Χριστόδουλος Χατζηπαύλου συνέχισε ως δημοτικός σύμβουλος. Στις εκλογές του 1930 εκλέχθηκε Δήμαρχος Λεμεσού, θέση στην οποία παρέμεινε έως το 1943.

Μεταξύ άλλων εργάστηκε για την ανάπτυξη της πολιτιστικής ζωής της Λεμεσού. Το 1913 ίδρυσε, μαζί με τον αδελφό του Αντώνη Χατζηπαύλου, το πρώτο θεατρικό οικοδόμημα στη Λεμεσό, το «Θέατρο Χατζηπαύλου».

## Παραπομπές


## Πηγές
*
*

|-

|-

Κατηγορία:Δήμαρχοι Λεμεσού
Κατηγορία:Κύπριοι έμποροι
Κατηγορία:Κύπριοι βιομήχανοι
Κατηγορία:Μέλη του Τάγματος της Βρετανικής Αυτοκρατορίας
Αλέκος Ζήνων

Ο **Αλέκος Ζήνων** ήταν Ελληνοκύπριος δικηγόρος. Διετέλεσε Δήμαρχος Λεμεσού την περίοδο 1920-1926 και την περίοδο 1927-1930.

## Βιογραφικά στοιχεία

Ο Αλέκος Ζήνων γεννήθηκε στην Αθήνα το 1883. Ο πατέρας του ήταν από τη Λεμεσό και είχε υπηρετήσει στην ελληνική διπλωματική υπηρεσία ως υποπρόξενος. Φοίτησε στο Σχολαρχείο Λεμεσού. Ακολούθως σπούδασε νομική στο Πανεπιστήμιο Αθηνών. Το 1909 ξεκίνησε να εξασκεί το επάγγελμα του δικηγόρου στη Λεμεσό.

Πολέμησε ως εθελοντής στους Βαλκανικούς Πολέμους (1912-1913). Πολέμησε στη Μάχη του Μπιζανίου στην Ταξιαρχία Ματθαιοπούλου. Τις περιόδους 1913-1914 και 1917-1920 διετέλεσε δημοτικός σύμβουλος Λεμεσού. Την περίοδο 1914-1917 διετέλεσε αντιδήμαρχος Λεμεσού.

Επιπλέον, διετέλεσε μέλος Επαρχιακής Εκπαιδευτικής Επιτροπείας (1911 και 1913), έφορος (1913) και πρόεδρος (1920-1926, 1927-1930) των Ελληνικών Εκπαιδευτηρίων Λεμεσού, καθώς και μέλος Εθνικού Συμβουλίου. Ακόμη, ήταν αθλητής του ΓΣΟ, έχοντας συνολικά δώδεκα πρώτες παγκύπριες νίκες.

Ήταν νυμφευμένος με την Αμφιτρίτη Σώζοντος Λοϊζου. Είχε ένα υιό και τρεις κόρες. Απεβίωσε το 1968.

## Δημαρχεία Αλέκου Ζήνων
Στις εκλογές του 1920 αναμετρήθηκαν ο Αλέκος Ζήνων και ο Νικόλαος Λανίτης. Ο Αλέκος Ζήνων κέρδισε τις εκλογές. Επανεκλέχθηκε το 1923. 

Επί δημαρχίας Αλέκου Ζήνων (1920-1926), έγινε διαπλάτυνση και επισκευή των στενών τότε δρόμων της πόλης καθώς και καλλωπισμός και καθαριότητα της πόλης. Αγοράστηκε αυτοκίνητο καταβρεχτήρας των δρόμων και ατμοκίνητη αντλία για τον Δημόσιο Κήπο.

Ακόμη, βελτιώθηκαν σημαντικά οι δημοτικές πρόσοδοι και αγοράστηκαν διάφορα παραλιακά κτίρια για επέκταση της προκυμαίας. Επίσης, κατασκευάστηκε γέφυρα και νέο φράγμα στην παλιά κοίτη του ποταμού Γαρύλλη. Επιπλέον, ο Αλέκος Ζήνων κατάφερε να αποσβέσει διάφορα ογκώδη δάνεια του Δήμου Λεμεσού.

Στις εκλογές του 1926 έχασε από τον Χριστόδουλος Χατζηπαύλου. Ωστόσο, προσέφυγε στο δικαστήριο καταγγέλλοντας ότι οι εκλογές ήταν διαβλητές. Οι εκλογές ακυρώθηκαν και προκηρύχθηκαν νέες για τις 25 Μαρτίου 1927. Ο Αλέκος Ζήνων επανεκλέχθηκε δήμαρχος.

## Παραπομπές


## Πηγές
*
*
*
*

|-

|-

Κατηγορία:Δήμαρχοι Λεμεσού
Κατηγορία:Κύπριοι δικηγόροι
Δαφνούλα Αχαΐας

Η **Δαφνούλα** είναι χωριό του Δήμου Ερυμάνθου της Αχαΐας και της πρώην Επαρχίας Πατρών. Βρίσκεται πάνω στην Εθνικό οδό Πατρών - Τριπόλεως (111), σε υψόμετρο 160 μέτρα από την επιφάνεια της θάλασσας. Τα γειτονικά χωριά με τη Δαφνούλα είναι ο Πρέβεδος, το Άνω και Κάτω Σταροχώρι, το Αστέρι και οι Φαρές.

## Ιστορία
Το χωριό δημιουργήθηκε από κατοίκους του όμορου χωριού Σταροχώρι και αρχικά λεγόταν **Καρμοκολαίικα** (ή και *Καρμοκολέικα*). Με το ΦΕΚ 287Α της 10/10/1955 πήρε την ονομασία **Δαφνούλα**.

Το 1897 προσαρτήθηκε στον τότε Δήμο Φαρών μέχρι το 1912 που, με την διάλυση των περισσότερων δήμων, προσαρτήθηκε στην τότε Kοινότητα Λαλικώστα (Φαρών). Το 1916 προσαρτήθηκε στην τότε Κοινότητα Λαλουσίου (Σταροχωρίου). Το 1997, με το Σχέδιο Καποδίστριας και την επαναφορά των δήμων, εντάχτηκε στο νέο δήμο Φαρρών μέχρι το 2010 που, με το Πρόγραμμα Καλλικράτης, προσαρτήθηκε στο Δήμο Ερυμάνθου.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Λοιπά στοιχεία
Η οικονομία της περιοχής βασίζεται ατον αγροτοκτηνοτροφικό τομέα, όπου αποτελεί την κύρια απασχόληση των μόνιμων κατοίκων της, ωστόσο στη Δαφνούλα υπάρχουν διάφορες επιχειρήσεις, όπως παντοπωλεία (μίνι μάρκετ), ταβέρνα, κέντρο συνεστιάσεων, καφενεία, πρατήριο υγρών καυσίμων, αλαυροβιομηχανία (μύλοι) και άλλα.

Σε κοντινή τοποθεσία βρίσκεται το Σκοπευτήριο του Αθλητικού Σκοπευτικού Ομίλου Δυτικής Ελλάδας (Α.Σ.Ο.Δ.Ε.).

Κεντρική εκκλησία της Δαφνούλας είναι οι Άγιοι Θεόδωροι, από όπου έχει πάρει την ονομασία του και ο τοπικός πολιτιστικός σύλλογος που ιδρύθηκε το 1997.

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Δαφνούλα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Δαφνούλας Αχαΐας. eetaa.gr. Ανακτήθηκε: 12/11/2017.
* Ε.Ε.Τ.Α.Α. - Διοικητικές μεταβολές Κοινότητας Σταροχωρίου Αχαΐας. eetaa.gr. Ανακτήθηκε: 12/11/2017.
* Πανδέκτης: Μετονομασίες των Οικισμών της Ελλάδας - Καρμοκολαίικα-Δαφνούλα. pandektis.ekt.gr. Ανακτήθηκε: 26/11/2013.
* Δαφνούλα. moriasnow.gr. Ανακτήθηκε: 26/11/2013.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Φαρρών
Κατηγορία:Δήμος Ερυμάνθου
Κοινότητα Ακριτοχωρίου Μεσσηνίας

[μικρογραφία|Ο Ενοριακός Ιερός Ναός του [Άγιος Δημήτριος|Αγίου Δημητρίου, στο Ακριτοχώρι Μεσσηνίας.]]
Η **Κοινότητα Ακριτοχωρίου**, είναι μία από τις 10 Κοινότητες της Δημοτικής Ενότητας Κορώνης, του Δήμου Πύλου-Νέστορος και υπάγεται στην Περιφερειακή Ενότητα Μεσσηνίας, της Περιφέρειας Πελοποννήσου. Αποτελείται από έναν οικισμό, το Ακριτοχώρι και έχει πληθυσμό 192 κατοίκους, σύμφωνα με την Απογραφή του 2011.

## Διοικητική διαίρεση

## Διοικητικές μεταβολές

## Διοικητική υπαγωγή

## Διατελέσαντες Κοινοτάρχες

## Παραπομπές


## Χάρτης

Κατηγορία:Δήμος Πύλου - Νέστορος
Κατηγορία:Δημοτική Ενότητα Κορώνης
Μαγκούστα του Πουσάργκ

Η **Μαγκούστα του Πουσάργκ** (*Dologale dybowskii*), επίσης γνωστή ως **Μαγκούστα της αφρικανικής τροπικής σαβάνας**, είναι το μόνο είδος του γένους ***Δολογαλή***.

## Παραπομπές


Κατηγορία:Ερπηστίδες
Κατηγορία:Θηλαστικά της Αφρικής
Μιχάλης Δράκος

Ο **Μιχάλης Δράκος** (Ρόδος, 1953) είναι παλαίμαχος ποδοσφαιριστής που αγωνιζόταν στη μεσαία γραμμή και νυν προπονητής ποδοσφαίρου.

Αγωνίσθηκε επί σειρά ετών στο πρωτάθλημα της Α΄Εθνικής (με 119 συμμετοχές, και 13 γκολ) με τα χρώματα δυο ομάδων, του Α.Σ. Ρόδος και του ΟΦΗ. Την περίοδο 1978-79 σημείωσε πέντε τέρματα στον αγώνα Ρόδου-Καβάλας (5-1), επίτευγμα το οποίο είναι ιδιαίτερο, με δεδομένο ότι ήταν παίκτης κέντρου.

Ο Δράκος ξεκίνησε τον αθλητισμό από τον ερασιτεχνικό σύλλογο του Φοίβου και το 1974 υπέγραψε στη μεγάλη ομάδα του νησιού. Επιβλητικός στο ανάστημα (1,92 μ.) αλλά και με τεχνικά προσόντα, γρήγορα ξεχώρισε και συγκέντρωσε το ενδιαφέρον μεγάλων ομάδων. Κέρδισε με τη Ρόδο το πρωτάθλημα της Β΄ Εθνικής (όμιλος Νότου) το 1978 και το 1980 μεταγγράφηκε στον ΟΦΗ, όπου έπαιξε για δυο συνεχή χρόνια. Το 1982 επέστρεψε στη Ρόδο και έπαιξε εκεί για τρία ακόμη χρόνια, έως το 1985 που αποσύρθηκε για να ακολουθήσει στη συνέχεια καριέρα προπονητή. Το 1986 - 87 γύρισε στον Φοίβο Κρεμαστής σαν παίκτης- προπονητής και κατέκτησε το πρωτάθλημα και το κύπελλο Δωδεκανήσου καθώς και την άνοδο στην Δ' Εθνική κατηγορία μετά από αγώνες μπαράζ με την ομάδα του Παναλίαρτου(πρωταθλήτρια Βοιωτίας) Εργάσθηκε σε τοπικές ομάδες της Ρόδου, ενώ διετέλεσε και προπονητής της Μικτής της τοπικής ποδοσφαιρικής Ένωσης.

## Πηγές
* ΠΟΥ ΕΙΝΑΙ ΣΗΜΕΡΑ ΠΟΔΟΣΦΑΙΡΙΣΤΕΣ
* ΔΙΕΘΝΗΣ ΣΤΑΤΙΣΤΙΚΗ ΙΣΤΟΣΕΛΙΔΑ ΠΟΔΟΣΦΑΙΡΟΥ
* Γεώργιος Παγιωτέλης, "Το Έπος της Α΄Εθνικής" (Ένθετο περιοδικού "ΠΑΓΚΟΣΜΙΟΙ", τεύχη ετών 1994-1996, έκδοση Κλεομένης Γεωργαλάς Ε.Π.Ε.)

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Μέσοι ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Α.Σ. Ρόδου
Κατηγορία:Ποδοσφαιριστές ΟΦΗ